text: Lærerne i Kolding underviser nu mere og holder færre møder
  07 december 2011 kl. 16.51
  De danske folkeskolelærere er de seneste dage blevet voldsomt kritiseret for at undervise for lidt. Eksempler fra Kolding viser, at det kan lade sig gøre at få mere undervisning ud af lærerne.
  Lærerne i Danmark underviser som udgangspunkt en tredjedel af deres arbejdestid - andet går til forberedelse, møder,lejrtur osv. 
  Men på eksempelvis Lyshøjskolen i Kolding er der mere tid til at undervise i dag end før sommerferien.
  Det er Kolding Kommune, som har bedt folkeskolerne om at skrue ned for møderne og op for undervisningen.
  Lyshøjskolen bekræfter den seneste tids diskussion om, hvorvidt lærerne kan bruge flere af deres timer i klasselokalet. Og lærerne er glade for de færre møder til fordel for undervisning.
  